Tere! Sid Roth siin.
Tere tulemast minu maailma, kus kõik on loomulikult üleloomulik!
Mu tänasel külalisel oli obsessiiv-kompulsiivne isiksushäire
Tegu on ravimatu vaimuhaigusega.
Ta oli "aheldatud" voodi külge ja vangis oma kodu nelja seina vahel,
kuniks Jumal tuli ja tegi ta hetkega vabaks.
Lähme ajas tagasi, et näha, mis kutsus selle ime esile
ja üldse kõik imed.
Tere tulemast Püha Vaim!
Ma kuulutan Jeesuse vere kaitset selle saate üle
ja annan selle täiega üle Sulle, Püha Vaim.
Las Sinu tahe sündida!
Palume nagu Mooses palus - Jumal, ilmuta meile oma au.
Ilmuta meile oma au.
Mu tänane külaline TJ Malcangi kasvas üles koguduse keskel,
aga ei teadnud midagi
Jumala üleloomulikust tervendast väest.
Ta lahkus kogudusest
ja tal tekkis mingi hetk ravimatu obsessiiv-kompulsiivne isiksushäire.
TJ, kui hull see olukord siis oli?
See oli kohutav.
See oli deemon, kes lihtsalt istus mul kuklas,
tampides mulle sundmõtteid,
et kui ma ei plõksi lambilülitiga 18 või 7 korda,
jään haigeks ja suren enneaegselt.
Või juhtub midagi halba mu perega.
Või põrun elus täiega ega saa endaga hakkama.
Nii et kui ma ei teinud neid asju, täitis mind ärevus ja rõhuv tunne.
Vaimses mõttes istus deemon mul kui kukil,
sosistades mulle neid petlikke mõtteid,
mis ei kadunud enne, kui olin teinud, mida ta ütles.
See on kui saatanlik piinamine.
Suutsid sa tööpaiku pidada?
Ei, kaotasin töö, sest hilinesin pidevalt.
Ka visati mind ülikoolist välja,
sest tarbisin seesmiste pingete maandamiseks
marihuaanat ja muid uimasteid.
Kuid need ei aidanud.
Leevendasid küll seisu paariks tunniks, aga see oli ka kõik.
Peale seda olid ärevus ja paanika taas tagasi
ja mu seis oli veelgi hullem.
Palju hullem.
See kõik tuli mu üle, kui olin 12-13-aastane
ja lahkusin kogudusest, väljudes Jumala kaitsva varju alt.
Hingevaenlane võttis seejärel täiega võimust mu üle,
ajades mu täiega sassi.
Nii kannatasingi 8 aastat obsessiiv-kompulsiivse isiksushäire all.
20-aastaseks saades tahtsin siiski kõik korda saada.
Mitte Jumalaga, aga oma elu suhtes.
Sa olid noor terane mees,
aga lõpetasid oma kodus, voodis nelja seina vahel.
Just, olles 20-aastane.
Lõpetasin igasugu ainete tarbimise ja pidutsemise.
Mitte, et saada Jumalaga asjad korda, vaid et olla keegi.
Kuid haiguslik seisund mitte ei paranenud,
vaid halvenes veelgi
ja ma olin 3-4 nädalat voodisse aheldatud.
Ma ei suutnud midagi süüa - kõik tuli välja.
Siis aga võtsid Jeesuse vastu. Miks?
Ma polnud 3-4 nädalat voodist välja saanud,
kaaludes kõigest 47 kg.
Kaotasin palju kaalu ja kogu mu sisikond oli sassis.
Korraga tekkis mul paanikahoog.
Omades kristlikku tausta, teadsin Johannese 3:16 põhjal,
et Jeesus tahtis päästa mind mu patust.
Mu süda puperdas täiega ja ma arvasin, et ma suren.
Nii otsustasin oma asjad Jumalaga korda seada.
Libistasin end voodist põlvedele, öeldes kolm lihtsat sõna.
Jumal ei hooli me peenutsevast kõnest,
mistõttu ütlesin 3 lihtsalt sõna: "Jeesus, päästa mind!"
Kogesin, kuidas kui üks tekk langes mu üle taevast
ja mu kivine süda ühes viha, vihkamise ja kadedusega
sai kõrvaldatud mu seest.
Sain uue lihase südame, kogedes sel hetkel uuestisündi.
Sellele järgnes üks elumuutev hetk.
TJ kuulis kuu hiljem midagi Piiblist, mida ta polnud kunagi kuulnud,
isegi, et oli käinud kunagi kirikus ja lugenud Piiblit.
See muutis ta elu täiega uueks.
Räägi sellest.
Olles kasvanud üles kiriku keskel,
olin tuubil täis õpetust pattude andestamise kohta.
Usk saab alguse Jumala ja Tema Sõna tundmisest.
Sa ei saa uskuda Jumalat rohkem, kui mis on su teadmised Tema Sõnast
Seetõttu, olles kuulnud oma elu esimesed 13 aastat,
et Jeesus tahab päästa mind mu pattudest,
oli mul seda ka lihtne seal voodis lebades uskuda.
Seetõttu saingi kohe seal päästetud, kogedes uuestisündi.
Kuid ma polnud kunagi kuulnud,
et Jeesus suudab tervendada me haigused ja hädad.
Teadsin, et evangeelium on kui pass taevasse pääsemiseks,
aga maa peal elades vaata ise, kuidas hakkama saad,
sest pole kedagi ega midagi, kust abi leida.
Nii kuulsin kord oma tahvelarvutis üht evangelisti kõnelemas.
Paljud teist vaatavad meid ka praegu kas oma elutoas või kus iganes.
Teadke siis, et Jumala Vaim
pole geograafilise ja füüsilise ruumiga piiratud.
Kus iganes te ka poleks - Ta saadab oma Sõna,
mis tervendab ja vabastab teid haigustest ja hävingust.
Nii istusin ka mina oma elutoa diivanil
ega näinud Jumala jaoks kuidagi esinduslik välja.
Istusin seal särgi väel, juustune dipikaste suunurgas.
Ma polnud ülikonnas, teel kirikusse, vaid oma elutoas,
kuulates tahvelarvuti kaudu üht evangelisti kõnelemas.
Ta jagas kolme piiblisalmi, mida ma polnud elu sees kuulnud.
Esimene neist oli Jesaja 53:4-5.
Ta kuulutas, et Jeesus võttis enese peale mu haigused
ja kandis mu valud.
Et Teda haavati minu üleastumiste pärast,
löödi minu süütegude tõttu.
Karistus oli Tema peal, et mul oleks rahu,
ja lõpetuseks - Tema vermete läbi on mulle tervis tulnud.
Teate mis?
TJ viib meid peale pausi 2000 aastat ajas tagasi,
kus ta sai oma kohese ime.
Paljud, kes kuulevad ta tunnistust, kogevad ka läbimurdvaid imesid.
Oleme kohe tagasi.
Naaseme peagi saatesse...
Paljud vaatajad on kogenud imesid tänu me saate vaatamisele.
"Palusin 2017. a. augustis eestpalvet.
Orkaan Harvey liikus Houstoni suunas,
kust olin just lahkunud, et minna Floridasse.
Mu poeg oli 4 päeva mu Houstoni korteris lõksus,
kuna me maja allkorrus oli vee all.
Tänu mitmetele imedele sain oma poja ja vara siiski kätte.
Floridasse jõudes tabas seda nädal hiljem orkaan Irma.
Te palvetasite jälle mu eest.
Tuul puhus 160 km/h,
juurides me naabruskonnas hiiglaslikke puid üles.
Maja ust avades kuulsin ja tundsin, kuidas maa rappus,
aga mu enda õue puud ei liikunud sisuliselt üldse
ja ka mingit prahti ei lennanud me õuel.
Torm möödus me õuest seda puutumata.
Tänu te palvetele ja Jumala üleloomulikule kohalolule,
pääsesin kahest tormist ilma ühegi kriimuta." Craig
Kui me saade on sindki puudutanud,
jaga oma tunnistust ekraanil nähtava kodulehe kaudu:
Naaseme saatesse...
Peale seda, kui TJ kuulis Jesaja 53 põhjal üht sõnumit,
nägi ta nägemuse, mis käivitas ta ime esile toomise.
Igakord, kui ta sellest jagab,
vabaneb selle ime vägi kõigi kuulajategi üle.
TJ, mida sa nägid?
Kuulasin seda evangelisti, kes kõneles Jesaja 53 põhjal,
et oleme Jeesuse vermete läbi terveks saanud.
Arvasin, et see kõik jäi Vana Testamendi aega,
kuid see evangelist tundis vist vaimus mu mõtted ära,
võttes kohe ette Matteuse 8:16-17, mis on Uues Testamendis
ja mis ütleb: "Aga õhtu jõudes
toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged,
et läheks täide, mida on räägitud prohvet Jesaja kaudu:
Ta on võtnud ära meie haigused ja kandnud meie tõved.”
Mõtlesin: "No seda tegi Jeesus!"
Religioossed vaimud
püüavad sind alati hoida eemal Jumala õnnistusest.
Nii ma mõtlesingi: "Seda sai vaid Jeesus teha!",
mispeale see evangelist tsiteeris koheselt 1 Peetruse 2:24,
kus Peetrus ütleb:
"Jeesus kandis ise meie patud oma ihus"
See lahendab kogu me patu probleemi.
Kui Jeesus tahtnuks vaid, et jõuaksid ainuüksi taevasse,
oleks Tal piisanud ainuüksi ristile minekust.
Aga ta lasi end ka piitsutada, omades vermeid oma seljal.
Räägi sellest piitsutamisest ja vermetest lähemalt.
Piitsutamine toimus ühe posti ääres enne Jeesuse ristile minekut.
Ta sai 39 piitsahoopi,
kuid selle piitsa küljes oli veel omaette 9 haru,
mis tähendab kui 9 x 39 hoopi.
See tõmbas Ta selja ribadeks, nii et koed ja lihased olid kõik näha.
Tervenemine pole Jumala jaoks mingi kõrvalteema.
Jeesus kannatas ikka meeletult, et me võiks kogeda tervenemist.
1 Peetruse 2:24:
"Ta kandis ise meie patud oma ihus üles ristipuule,
et meie, olles surnud pattudele, elaksime õigusele"
Ja siis Peetrus lisab:
"Tema vermete varal te olete saanud terveks."
See on juba toimunud lugu, sest see toimus ristil.
Nägin sel samal hetkel, oma elutoas olles, nägemuse.
Nägin, kuidas Jeesus oli seotud posti külge,
Teda piitsutati ja veri voolas Ta palgeilt.
Siis aga vaatas Ta mulle otse silma,
öeldes: "Tegin seda selleks, et sa võiks olla terve ja terviklik."
Sel hetkel läbis mind kui elekter ehk otsekui Jumala välgulöök -
pealaest jalatallani.
Ja nõnda nagu see Jeesust puudutanud veritõbine naine
tundis, kuidas miski läbistas teda ja ta sai terveks,
nõnda kogesin ka mina Jumala tervendavat väge
ja teadsin, et olen saanud terveks.
See toimus 2012. aastal.
Läksin arsti juurde, kes tegi mulle igasugu teste
ja ütles: "Kui tunned end paremini, siis ega meil polegi muud kosta."
Võtsin tol ajal väga tugevaid ravimeid, aga seejärel lõpetasin selle kõik.
Arst küsis, kas saab mu heaks veel midagi teha?
Ütlesin, et ta pole ju nagunii mu heaks midagi teinud,
sest Jeesus oli see, kes mu tervendas
ja lahendas kõik mu probleemid,
mistõttu kogu au kuulub vaid Talle.
Mul kulus varem sundmõtete sunnil kannust vee valamisele 20 minutit,
sest valasin seda ikka ja jälle, kuniks see mõte kadus.
Siis aga sain vabaks ja sain teha, mida iganes tahtsin.
Koheselt? - Jaa, koheselt.
Ehk siis, sind kiusas üks vaim või teisisõnu deemon,
aga sa arvasid, et sa ise käitud nii?
Kui aga said selle ilmutuse, läbistas Jumal sind kui elektrina
ja deemon ei pidanud sellele kuumusele vastu.
- Just nii.
Elades peale seda Jumalale
ja uurides Piiblit, kuna olin nii näljane selle järele,
lugesin Markuse 5:1-20,
kus on juttu rüvedatest vaimudest vaevatud mehest,
kes oli raudades ja ahelais.
Teda püüti inimlikult aidata, aga sellega ongi see lugu,
et psühholoogia ja psühhiaatria tegelevad inimese hingega.
Aga inimeses on veel üks osa - üks totaalselt teine maailm.
Nii saab vaid Jeesuse veri murda saatana ahelad kellegi elus.
Vaid Jumala vägi saab vabastada inimese.
Küsimus on võidmises.
Jesaja 61:1: "Issanda Jumala Vaim on minu peal,
sest Issand on mind võidnud" tegema midagi.
See võidmine pole vaid selleks, et saada uuesti jalad alla,
mis on ka tore,
aga see võidmine on mõeldud vangide vabastamiseks.
Mitte kõik vanglad pole füüsilised - on ka vaimseid vanglaid.
Piibel räägib sellest palju.
Paulus ütleb 2 Korintlastele 10:3-5, et me ei sõdi lihalike relvadega.
Inimestele jagatakse pidevalt igasugu ravimeid välja,
aga need toimivad kui plaastrina,
mis ei mõju just palju, kui selle all on tugev põletik.
Seetõttu tuleb tegeleda probleemi juurega.
Mu peas oli ka 8 aastat nö põletik.
Pauluse sõnul on lahenduseks see,
kui lõhume maha oma meeltes olevad kindlused.
See on see, mis minuga juhtus.
See deemonlik kindlus...
See on see, mis see oli -
kindlus, mille saatan oli rajanud mu meeltesse.
Kuid sel hetkel sai see maha kistud.
Ühtlasi õppisin peale seda võtma iga uitmõtte vangi,
kogedes täit rõõmu ja rahu.
Nüüd aga on teil aeg olla õnnelik,
mistõttu annan TJ'le vabad käed, et liikuda Jumala aus
ja vabastada teid hirmu, ärevuse, depressiooni ja haiguse vanglast.
Ühtlasi räägib ta meile välja ilmunud Jumala aupilvest.
Oleme kohe tagasi.
Usun, et see aupilv ilmub siiagi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Naaseme saatesse...
Olen lugenud lugusid Jumala nähtava aupilve kohta,
kus inimesed on lausa näinud seda.
Otsekui taevas oleks tunginud ruumi.
Kuid ma pole seda kunagi omaenda silmaga näinud.
Samas tean, et näen üsna peagi.
Kohe väga, väga peagi.
TJ, sa nägid seda. Räägi palun lähemalt.
Jagan sellest rõõmuga.
Olin Guatemalas, Kesk-Ameerikas,
kus rändasime koos sõbraga noorte evangelistidena ringi.
Õppisime tol ajal veel piiblikoolis.
Mäletan, et olime ühes väikeses kirikus,
mis asus 3 h kaugusel pealinnast.
Jutlustasin seal tol õhtul ja Jumala ligiolu oli nii tugevalt kohal
Inimesed lihtsalt jooksid altarile, olles silmili Jumala ees maas.
Imed sündisid üksteise järel üle kogu kirikusaali.
Ma isegi ei pannud kellelegi käsi peale -
Jumal ise toimetas.
Ja siis ma nägin kui sädelust õhus.
Ma ei oska seda kirjeldadagi,
aga õhus oli ühtaegu sädelust kui suitsust haju.
Õhtu lõppedes autosse istudes
küsis sõber: "Sa seda aupilve nägid täna?"
Ma arvasin, et olin segi läinud, aga Jumala aupilv oligi päriselt seal.
Parim aga on see, et kuigi paljud andsid oma elu Jeesusele,
mis on suurim ime üldse,
aga seal oli üks ülistusjuht...
Kui sa oled ülistusjuht ja mängid veel ka klaverit,
siis sa vajad kahte asja.
Sa vajad hästi toimivaid käsi ja head kuulmist.
See ülistusjuht aga oli ühest kõrvast kurt.
Ühtlasi oli tal randmeluumurd tänu mootorratta õnnetusele.
Teate, mis juhtus?
Jumala vägi tabas teda ilma, et keegi oleks teda puutunud.
Nii ei vaja ka teie tingimata, et keegi teid puudutaks.
Ma usun käte peale panemisse ja teen seda isegi,
aga parim viis saada Jumalalt midagi, on kuulda ja uskuda siiras lapseusus,
võttes vastu oma ime.
Piiblis on öeldud, et Jumala sõna ei tule tühjalt tagasi.
Sa võid olla täna viljakas maa,
nii et kui Jumala seeme langeb su peale,
toob see kaasa tervenemist, läbimurdeid ja meelte vabanemist.
Nii et Jumal puudutas
seda randmeluumurruga ühest kõrvast kurti meest.
Esmalt avanes ta kõrv, mille üle ta oli väga rõõmus,
öeldes, et vajab veel vaid randme tervenemist,
kuna see oli kipsis.
Kui Jumal suudab avada kurdi kõrva, on randme teema lihtsalt boonus.
Jumal tervendas selle mehe ja täitis oma väega kogu sealse paiga.
Kuid mitte vaid seal.
Kõik me järgmised teenistused olid täis Jumala tugevat au.
Kellegi silm hakkas nägema.
Ühel 9'ndat kuud rasedal naisel, kes pidi paari päeva pärast sünnitama,
polnud laps veel ümber pööranud.
Iga lapsi sünnitanud naine teab, et see on hirmutav olukord,
millele võib järgneda keisrilõikus.
See naine aga ei tahtnud seda,
kuna sealne meditsiiniabi pole kõige parem.
Nii et ta ei tahtnud noa alla minna.
Ta tuli too õhtu eestpalvele.
Panin käe ta kõhu peale ja ütlesin: "Laps, pööra ringi Jeesuse nimel!"
Jumala vägi tabas teda kogetavalt ja pisarad voolasid ta palgelt.
Ta tundis last pööravat ja ta tõi ta loomulikul moel ilmale,
ilma kirurgilise sekkumiseta.
Las ma öelda teile -
mis inimlikult on võimatu, on võimalik sellele, kes vaid usub.
Jeesus pole me jaoks vaid kark, millele elus toetuda.
Ja isegi, kui saatan meid sasib,
siis 1 Johannese 3:8 on öeldud,
et Jumala Poeg tuli hävitama saatana tegusid.
Palun, et tõstaksite oma käed.
Mida iganes ka saatan on teinud teile või te perele -
siis Jumala au ja Püha Vaimu vägi kõrvaldavad iga raske koorma
ja hävitavad iga vangistava ikke Jeesuse nimel.
Inimesed saavad vahel valesti aru, öeldes, et võidmine murrab ikked.
See pole nii.
Kui ma tuleks su koju ja teeks mõne su portselantassi katki,
siis sa võtaks superliimi ja liimiks selle uuesti kokku.
Kui Jumala vägi ainuüksi murraks ikked,
siis saatan saaks need uuesti kokku kinnitada.
Seetõttu on ka inimesi,
kes langevad tagasi erinevatesse tsüklitesse.
Kaotuse, haiguse ja kõige muu tsüklisse,
sest nad usuvad, et võidmine vaid murrab ikked,
mida saab uuesti kokku panna.
Piibel aga ütleb, et Jumala võidmine hävitab ikked.
Mis vahe seal siis on?
Kui ma tuleks su koju
ja taoks haamriga 15 minutit su portselantassi,
ei suudaks mitte keegi - ka mitte ükski deemon põrgus,
seda uuesti kokku panna.
See on see, mida Jumal su heaks täna teeb.
Ta annab sulle Jeesuse nimel püsiva võidu ja vilja, mis jääb.
Las ma paluda te eest.
Isa, las Su au langeda just praegu üle kogu maailma.
Las iga saatana ahel saada igaveseks lahti murtud ja hävitatud.
Just nagu sa ütlesid iisraellastele, kui egiptlased neid taga ajasid.
Sa ütlesid Moosesele:
"Sa ei näe enam kunagi egiptlasi ja vaenlasi, keda täna näed."
Probleem, mis su elus täna on...
Saatan, kes on pidevalt irvitanud sulle näkku...
Jeesuse nimel, sa ei näe neid enam tänasest alates kunagi.
Me aeg on tänaseks läbi,
aga saate jätkuosa on nähtav: www.sidroth.org/TJ
TJ palub seal, et saaksite täis Püha Vaimu ja Tema tuld.
Tänu Sulle imede ja tunnustähtede eest!
Aitäh, et ma pole Jeesuse nimel. kunagi enam endine.
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Järgmises saates...
Jumal on vabastamas uut ümberpöördumiste hooaega,
mis kätkevad Tema tõotusi,
mis on kättesaadavad kõigile usklikele.
See saab mõjutama nii teid kui teie rahvast.
Mina olen Jon Hamill.
Vaadake meid järgminegi kord,
et õppida joondama oma elu ja peret nägemusega,
mida nägin teie üleloomulikuks pöördeks.
Tunned sa, et Jumal ei kuule su palveid
ega vasta sulle?
Nii mina kui mu külalised oleme tundnud sama.
Külasta ekraanil olevat kodulehekülge,
et vaadata sealt intervjuusid, kuidas paluda peatamatuid palveid.
Tutvu GODTALK palveäpiga
ja jäta oma palvesoov, et saaksime paluda su eest.
On enam kui aeg su läbimurdeks!
Tõlge: Anne-Ly Raukas